Kvalitet og udviklingssygeplejerske søges til det Færøske Patienthotel i København Skriva út Vel størv... Øll Størv (118) Byggivirksemi (3) Fiskavøruídnaður (3) Fiskiskapur (2) Flutningur (0) Flutningur sjóvegis (3) Fyrisiting og tænastur (18) Gistihús og matstovur (15) Handil og umvæling (11) Heilsu- og almannaverk (43) Kunningartøkni (3) Lærupláss (5) Skipasmiður og smiður (0) Undirvísing (3) Vinnuligar tænastur (9) Landssjúkrahúsið Lagt út: 13.09. 21 Umsóknarfreist: 27.09. 21 Kvalitet og udviklingssygeplejerske søges til det Færøske Patienthotel i København Har du et godt blik for detaljerne i den sundhedsfaglige kvalitet? Så er du måske vores kommende kvalitets og udviklingssygeplejerske. Vi søger en veluddannet sygeplejerske med bred klinisk erfaring til en stilling på 37 timer, hvor ca. halvdelen af arbejdstiden er afsat til udviklings og kvalitetsarbejde. Vi ønsker at få større fokus på kvalitet, udvikling og patientsikkerhed. Vi har i flere år arbejdet med en professionalisering af sygeplejen og den patientoplevede kvalitet. Vi er godt i gang men vil gerne udnytte vores fulde forbedringspotentiale og har derfor sat en proces i gang, hvor du som kvalitets og udviklingssygeplejerske skal spille en central rolle i planlægningen og implementeringen af kvalitetsudviklende tiltag. Vi ønsker i højere grad at være datadrevet ift. patientoplevet kvalitet og har behov for udarbejdelse og implementering af sundhedsfaglige instrukser og retningslinjer. Stillingen er ny og der kan forekomme ændringer hen af vejen, hvilket er vigtigt at du er indstillet på. Vi tilbyder en attraktiv stilling, med et fagligt motiveret personale og en kerneopgave med mening. Du bliver en del af det samlede Færøske Sygehusvæsen, som er i rivende udvikling. Patienthotel Torshavn er en del af udenlandstjenesten på Landssygehuset, som vi har et dagligt tæt samarbejde med. Vi har patienter og pårørende fra hele Færøerne og har derfor et godt samarbejde og dialog med relevante specialer og funktioner på alle 3 sygehuse på Færøerne. Kendskab til færøsk kultur, sprog og forhold er derfor en fordel. Kvalifikationer Du har erfaring med at arbejde med kvalitet og udvikling i sygeplejen, herunder udarbejde instrukser og retningslinjer. Vi lægger vægt på, at du har en baggrund som sygeplejerske og flere års relevant og bred erfaring fra sundhedssektoren. Gerne relevant videreuddannelse. Du er struktureret og har særdeles gode IT og administrative færdigheder. Du har blik for væsentligheden af at være en god samarbejdspartner og at et godt netværk har stor værdi. Du er en dygtig kommunikator og formidler. Du er god til at lytte og arbejder bevidst med medindragelse af dine kolleger ift. forbedringsarbejde. Du arbejder selvstændigt og har et stort personligt drive ift. selv at have blik for nye opgaver og arbejdsområder. Du er udviklingsorienteret og din evne til at undre dig bruger du konstruktivt til forbedringer og nye fokusområder. Løn- og ansættelsesforholdfølger gældende overenskomst mellem KL og DSR/Sundhedskartellet.